ส่วนที่ 1 การประกอบธุรกิจ

1.  นโยบายและภาพรวมการประกอบธุรกิจ

บริษัททรัพย์ศรีไทย จำกัด (มหาชน) เริ่มประกอบกิจการประเภทคลังสินค้าและท่าเทียบเรือ
มาตั้งแต่ปี 2519 จดทะเบียนเป็นบริษัทมหาชน เมื่อปี 2537
จากประสบการณ์ที่ยาวนานในธุรกิจคลังสินค้า บริษัทได้ขยายกิจการสู่ธุรกิจคลังเก็บเอกสาร
บรรจุกล่อง/แฟ้ม ในปี 2538 มีการพัฒนาระบบการจัดเก็บ เอกสารโดยนำระบบ AS/RS
(AUTOMATED STORAGE AND RETRIEVAL SYSTEMS) ระบบ BARCODE และ COMPUTER
มาใช้งานการจัดเก็บและค้นหาเอกสารได้อย่างมีประสิทธิภาพ พร้อมบริการจัดเก็บสื่ออิเล็กทรอนิกส์
หรือสินค้าที่มีความจำเป็นต้องเก็บในห้องควบคุมอุณหภูมิ

ในเดือนตุลาคม 2552 บริษัทได้ก่อตั้งบริษัทย่อยขึ้น ชื่อ บริษัทเอส เอส ที คลังสินค้า จำกัด
ประกอบธุรกิจคลังสินค้ารับอนุญาต โดย บริษัท ทรัพย์ศรีไทย จำกัด (มหาชน)
ยังคงดำเนินธุรกิจท่าเทียบเรือเดินทะเล ให้เช่าพื้นที่คลังสินค้า
ให้บริการบริหารสต็อกสินค้าและบริการรับฝากเอกสารอยู่

เพื่อเป้าหมายในการเพิ่มกำไรและรายได้ให้กับองค์กร รวมทั้งเป็นการกระจายความเสี่ยงในธุรกิจ
โดยไม่พึ่งพิงรายได้จากธุรกิจคลังสินค้าเพียงอย่างเดียว ในเดือนกรกฏาคม 2554
บริษัทได้เข้าไปลงทุนในบริษัท อุตสาหกรรมวิวัฒน์ จำกัด ผู้ผลิตและจำหน่ายน้ำมันพืชและอาหารสัตว์

ต่อมาในเดือนมกราคม 2555 บริษัทได้เข้าสู่ธุรกิจอาหารและเครื่องดื่ม ด้วยการเข้าซื้อหุ้น 100%
ในบริษัท มัดแมน จำกัด บริษัท โกลเด้น โดนัท (ประเทศไทย) จำกัด และบริษัท เอบีพี คาเฟ
(ประเทศไทย) จำกัด โดยบริษัท โกลเด้น โดนัท (ประเทศไทย) จำกัด
เป็นบริษัทที่ถือสิทธิในการประกอบธุรกิจร้านอาหาร และเครื่องดื่มแบรนด์ “Dunkin Donut”
ในประเทศไทย ส่วน บริษัท เอบีพี คาเฟ (ประเทศไทย) จำกัด
เป็นบริษัทที่ถือสิทธิในการประกอบธุรกิจอาหารและเครื่องดื่ม แบรนด์ “Au Bon Pain”
ในประเทศไทย หลังจากนั้นบริษัทยังได้ขยายกิจการต่อไปในธุรกิจอาหารและเครื่องดื่ม
โดยได้ซื้อสินทรัพย์ที่ใช้ในการประกอบธุรกิจจำหน่ายไอศกรีมแบรนด์ “Baskin Robbins”
แต่เพียงผู้เดียวในประเทศไทยโดยผ่านบริษัทย่อย คือ บริษัท โกลเด้น สกู๊ป จำกัด

ในเดือนกันยายน 2557 บริษัทฯ ได้จำหน่ายเงินลงทุนทั้งหมดในบริษัท อุตสาหกรรมวิวัฒน์ จำกัด
(บริษัทย่อย)
รวมถึงได้จำหน่ายเครื่องหมายการค้าและสิทธิบัตรที่เกี่ยวข้องกับการดำเนินธุรกิจของบริษัท
อุตสาหกรรมวิวัฒน์ จำกัด ให้แก่ บริษัท ไซม์-มรกต โฮลดิ้งส์ (ประเทศไทย) จำกัด และ Sime
Darby Plantation Europe Ltd. โดยในปี 2556 ที่ผ่านมา บริษัทอุตสาหกรรมวิวัฒน์ จำกัด
ไม่ได้ดำเนินการผลิตเนื่องจากปัญหาราคาวัตถุดิบที่ผันผวนขึ้นลงเป็นอย่างมาก
รวมถึงปัญหาที่เกิดต่อเนื่องมาจากวิกฤตการณ์น้ำท่วมใหญ่ในปลายปี 2554

เพื่อขยายโอกาสทางธุรกิจให้มากยิ่งขึ้น บริษัทฯ และบริษัท มัดแมน จำกัด (บริษัทย่อย)
ได้เข้าซื้อหุ้นของบริษัท เกรฮาวด์ จำกัด และ บริษัท เกรฮาวด์ คาเฟ่ จำกัด เมื่อวันที่ 22
กรกฏาคม 2557 ส่งผลให้บริษัทสามารถขยายธุรกิจอาหารและเครื่องดื่มครอบคลุมกลุ่มลูกค้ามากขึ้น
โดยเฉพาะโอกาสในการขยายไปยังต่างประเทศ
นอกจากนี้ยังช่วยให้กลุ่มบริษัทมีแบรนด์เป็นของตนเอง เพิ่มศักยภาพการขยายธุรกิจในอนาคต
ช่วยกระจายความเสี่ยงจากธุรกิจเดิมที่มีอยู่ เพิ่มธุรกิจใหม่ไปยังธุรกิจเสื้อผ้าสำร็จรูป

เนื่องจากบริษัทมีแนวคิดในการระดมทุนเพื่อนำไปขยายกิจการ ชำระหนี้สินบางส่วน
ใช้เป็นวงเงินหมุนเวียนเพิ่มเติม
และเปิดโอกาสให้นักลงทุนและผู้ถือหุ้นได้ร่วมลงทุนในกองทุนรวมอสังหาริมทรัพย์ด้วย
ระดับผลตอบแทนคงที่และอยู่ในระดับสูงกว่าเมื่อเทียบกับผลตอบแทนจากเงินฝากทั่วไป
บริษัทจึงได้จำหน่ายสินทรัพย์ส่วนหนึ่งของบริษัทฯ ให้แก่กองทุนรวมอสังหาริมทรัพย์ทรัพย์ศรีไทย
สมาร์ท สโตเรท โดยสินทรัพย์ที่จำหน่ายไปนั้นประกอบด้วย ที่ดิน 5 ไร่ 3 งาน 52 ตารางวา
โกดังเก็บเอกสาร 5 หลัง พื้นที่รวม 9,277 ตารางเมตร และชั้นเหล็กจัดเก็บเอกสารพร้อมอุปกรณ์
เมื่อวันที่ 7 สิงหาคม 2557

วิสัยทัศน์และพันธกิจ

วิสัยทัศน์ : เป็นผู้นำในธุรกิจคลังสินค้า คลังเอกสาร มุ่งมั่นพัฒนาระบบคลังสินค้า Automation
และมุ่งสู่ธุรกิจอาหารและเครื่องดื่ม โดยดำเนินธุรกิจด้วยมีความรับผิดชอบต่อสังคมและสิ่งแวดล้อม

พันธกิจ 1) มุ่งเน้นการสร้างมูลค่าเพิ่มให้องค์กร ผู้ถือหุ้น และผู้มีส่วนได้ส่วนเสีย

2) ส่งมอบสินค้าและการบริการที่มีคุณภาพและได้มาตรฐานสูงด้วยวิทยาการและเทคโนโลยีนำสมัย

3) บริหารจัดการโดยยึดหลักธรรมาภิบาล มีความรับผิดชอบต่อพนักงาน ชุมชน สังคม และ
สิ่งแวดล้อม และสร้างความสัมพันธ์กับกลุ่มผู้มีส่วนได้ส่วนเสียให้เห็นคุณค่าของธุรกิจ

ณ 31 ธันวาคม 2557 ธุรกิจของบริษัท ทรัพย์ศรีไทย จำกัด (มหาชน) แบ่งเป็น 3 ธุรกิจหลักคือ
ธุรกิจคลังสินค้าและท่าเทียบเรือ ธุรกิจอาหารและเครื่องดื่ม ธุรกิจเสื้อผ้าสำเร็จรูป
(ธุรกิจน้ำมันพืชและอาหารสัตว์ ได้จำหน่ายไปเมื่อเดือนกันยายน 2557) มีบริษัทย่อย 8 บริษัท
ดังต่อไปนี้

ธุรกิจคลังสินค้าและท่าเทียบเรือ

1.  บริษัท เอส เอส ที คลังสินค้า จำกัด

จดทะเบียนก่อตั้งบริษัทเมื่อวันที่ 10 กรกฎาคม 2552 มีทุนจดทะเบียน จำนวน 5,000,000 บาท
(ห้าล้านบาท ดำเนินกิจการคลังสินค้ารับอนุญาต โดยมีวัตถุประสงค์หลักคือรับฝากสินค้า
โดยได้รับเงิน ค่าตอบแทนหรือประโยชน์อื่นใด

ธุรกิจอาหารและเครื่องดื่ม

2.  บริษัท มัดแมน จำกัด

บริษัทดำเนินธุรกิจในลักษณะ Holding Company ทุนจดทะเบียน 843,923,000 บาท บริษัท
มัดแมน จำกัด เป็นผู้ถือหุ้นสามัญ ร้อยละ 100 ในบริษัท เอบีพี คาเฟ (ประเทศไทย) จำกัด บริษัท
โกลเด้น โดนัท (ประเทศไทย) จำกัด บริษัท โกลเด้น สกู๊ป จำกัด บริษัท โกลเด้น กูร์เมต์ จำกัด
และถือหุ้นสามัญและหุ้น บุริมสิทธิ ร้อยละ 100 ในบริษัทเกรฮาวด์ จำกัด และ บริษัท เกรฮาวด์
คาเฟ่ จำกัด

3.  บริษัท เอบีพี คาเฟ (ประเทศไทย) จำกัด

เป็นผู้ถือสิทธิ์ในการประกอบธุรกิจร้านอาหาร Au Bon Pain แต่เพียงผู้เดียวในประเทศไทย
มีทุนจดทะเบียน 40,000,000 บาท Au Bon Pain เป็นเครือข่ายร้านอาหาร ประเภทเบเกอรี่
และคาเฟ่ที่มีสาขาอยู่ทั่วโลก มีจำนวนสาขาในประเทศไทย ณ สิ้นปี 2557 จำนวน 65 สาขา

4.  บริษัท โกลเด้น โดนัท (ประเทศไทย) จำกัด

เป็นผู้ถือสิทธิ์ในการประกอบธุรกิจร้าน Dunkin’ Donuts แต่เพียงผู้เดียวในประเทศไทย
มีทุนจดทะเบียน 300,000,000 บาท ร้าน Dunkin’ Donuts
เป็นเครือข่ายร้านอาหารประเภทโดนัทและเครื่องดื่มที่เป็นที่รู้จักและมีสาขาทั่วโลก
มีจำนวนสาขาในประเทศไทย ณ สิ้นปี 2557 จำนวน 261 สาขา

5.  บริษัท โกลเด้น สกู๊ป จำกัด

เป็นบริษัทที่ประกอบกิจการจำหน่ายไอศกรีมภายใต้แบรนด์ “Baskin Robbin” ก่อตั้งขึ้นโดย บริษัท
มัดแมน จำกัด มีทุนจดทะเบียน 5,000,000 บาท ซึ่งได้ทำการซื้อสิทธิและทรัพย์สินที่ใช้ในการ
ประกอบกิจการจำหน่ายไอศกรีมภายใต้แบรนด์ Baskin Robbin จากบริษัท บิ๊กสกู๊ป จำกัด
เมื่อเดือน มิถุนายน 2555 มีจำนวนสาขาในประเทศไทย ณ สิ้นปี 2557 จำนวน 25 สาขา

6.  บริษัท เกรฮาวด์ คาเฟ่ จำกัด

บริษัท เกรฮาวด์ คาเฟ่ จำกัด ดำเนินธุรกิจร้านอาหารภายใต้ชื่อ Greyhound Café, Another
Hound Café, Sweet Hound และ Ground-Hey บริษัท และบริษัท มัดแมน จำกัด (บริษัทย่อย)
ได้เข้าซื้อหุ้นสามัญและหุ้นบุริมสิทธิทั้งหมดจากผู้ถือหุ้นเดิมของกลุ่มบริษัทเกรฮาวด์ เมื่อ 22 กรกฏาคม
2557 มีทุนจดทะเบียน 10,784,300 บาท มีจำนวนสาขา ณ สิ้นปี 2557 จำนวน 9 สาขา

7. บริษัท โกลเด้น กูร์เมต์ จำกัด

บริษัท โกลเด้น กูร์เมต์ จำกัด ดำเนินธุรกิจร้านอาหารพรีเมี่ยมเบเกอรี่คาเฟ่ ภายใต้แบรนด์
“COVA” จากประเทศอิตาลี โดยบริษัท มัดแมน จำกัด (บริษัทย่อย) ได้เข้าซื้อหุ้นจำนวน 99,998
หุ้น มูลค่า หุ้นละ 10 บาท มูลค่ารวม 999,980 บาท คิดเป็นสัดส่วนการลงทุนร้อยละ 99.99
จากผู้ถือหุ้นเดิมของ บริษัท โกลเด้น กูร์เมต์ จำกัด เมื่อวันที่ 28 พฤศจิกายน 2557 บริษัท
โกลเด้น กูร์เมต์ จำกัด มีทุนจดทะเบียน 1,000,000 บาท ณ สิ้นปี 2557
อยู่ระหว่างการดำเนินการเปิดสาขาแรกในประเทศไทย

ธุรกิจเสื้อผ้าสำเร็จรูป

8. บริษัท เกรฮาวด์ จำกัด

บริษัท เกรฮาวด์ จำกัด เป็นผู้ผลิตและจำหน่ายเสื้อผ้าสำเร็จรูปภายใต้แบรนด์ “Greyhound”
บริษัท และบริษัท มัดแมน จำกัด (บริษัทย่อย) ได้เข้าซื้อหุ้นสามัญและหุ้นบุริมสิทธิทั้งหมด
จากผู้ถือหุ้นเดิมของกลุ่มบริษัท เกรฮาวด์ เมื่อ 22 กรกฏาคม 2557 มีทุนจดทะเบียน 96,990,000
บาท ณ 31 ธันวาคม 2557 มีสาขาในประเทศไทยจำนวน 12 สาขา
และจำหน่ายไปยังตัวแทนจำหน่ายในเอเชีย เช่น มาเลเซีย เกาหลีใต้ เป็นต้น

การถือหุ้นของบริษัทในบริษัทย่อย ณ วันที่ 31 ธันวาคม 2557

นอกจากบริษัทย่อยดังกล่าวข้างต้นแล้ว บริษัท ยังมีการลงทุนในบริษัทร่วม ได้แก่
กองทุนรวมอสังหาริมทรัพย์ทรัพย์ศรีไทย ซึ่งมีรายละเอียดดังนี้

กองทุนรวมอสังหาริมทรัพย์ทรัพย์ศรีไทย (SSTPF)

กองทุนรวมอสังหาริมทรัพย์ทรัพย์ศรีไทย (“SSTPF” หรือ “กองทุนรวมฯ”) จดทะเบียนกองทรัพย์สิน
เป็นกองทุนรวมเมื่อวันที่ 29 เมษายน 2554 โดยมีบริษัทหลักทรัพย์จัดการกองทุน
ซีไอเอ็มบี-พรินซิเพิล จำกัด เป็นผู้จัดการกองทุน มีวัตถุประสงค์เพื่อระดมเงินทุนจากนักลงทุนทั่วไป
ไปลงทุนในอสังหาริมทรัพย์ เชิงพาณิชย์ ปัจจุบันกองทุนรวมฯ มีทุนชำระแล้ว 675 ล้านบาท
และเมื่อวันที่ 27 เมษายน 2554 บริษัทได้ซื้อหน่วยลงทุน ของกองทุนรวมฯ เป็นจำนวน 22.5
ล้านหน่วย มูลค่าหน่วยละ 10 บาท คิดเป็นมูลค่าทั้งสิ้น 225 ล้านบาท หรือ คิดเป็นร้อยละ 33.33
ของหน่วยลงทุนทั้งหมด

กองทุนรวมฯ มีนโยบายการจ่ายเงินปันผลในกรณีที่กองทุนรวมฯ มีกำไรตามเกณฑ์ที่สามารถ
จ่ายเงินปันผลได้ กองทุนรวมฯ จะจ่ายเงินปันผลให้แก่ผู้ถือหน่วยลงทุนไม่เกินปีละ 2 ครั้ง
ในอัตราไม่น้อยกว่า ร้อยละ 90
ของกำไรสุทธิประจำรอบปีที่ไม่รวมกำไรที่ยังไม่ได้เกิดขึ้นจากการประเมินค่า

นอกจากนี้ บริษัทยังได้ลงทุนในกองทุนรวมอสังหาริมทรัพย์ทรัพย์ศรีไทย สมาร์ท สโตเรจ
(“SSTSS”) ซึ่งจดทะเบียนกองทรัพย์สินเป็นกองทุนรวมเมื่อวันที่ 5 สิงหาคม 2557
โดยมีบริษัทหลักทรัพย์จัดการกองทุนรวม วรรณ จำกัด เป็นผู้จัดการกองทุน มีทุนชำระแล้ว 820
ล้านบาท มีวัตถุประสงค์เพื่อระดมเงินทุนจากนักลงทุนทั่วไป
โดยนำเงินที่ได้จากการระดมเงินทุนไปซื้อและ/หรือเช่าอสังหาริมทรัพย์
และจัดหาผลประโยชน์จากอสังหาริมทรัพย์ดังกล่าว บริษัทได้ซื้อหน่วยลงทุนของกองทุนรวมฯ SSTSS
เป็นจำนวน 12.3 ล้านหน่วย มูลค่าหน่วยละ 10 บาท คิดเป็นมูลค่าทั้งสิ้น 123 ล้านบาท
หรือคิดเป็นร้อยละ 15 ของหน่วยลงทุนทั้งหมด

กลุ่มผู้ถือหุ้นรายใหญ่

บริษัท ทรัพย์ศรีไทย จำกัด (มหาชน) เดิมเป็นบริษัทในเครือของธนาคารไทยพาณิชย์ จำกัด
(มหาชน) ต่อมาเมื่อวันที่ 17 พฤศจิกายน 2548 บริษัทได้มีการเปลี่ยนแปลงผู้ถือหุ้นรายใหญ่
จากธนาคารไทยพาณิชย์ จำกัด (มหาชน) เป็นกลุ่มผู้ร่วมลงทุนของนายศุภสิทธิ์ สุขะนินทร์
และตั้งแต่ปี 2549 กลุ่มผู้ถือหุ้นรายใหญ่ เป็นนายศุภสิทธิ์ สุขะนินทร์ และผู้เกี่ยวข้อง
มีสัดส่วนการถือหุ้นมากกว่าร้อยละ 50 ของจำนวนหุ้น ที่จำหน่ายได้แล้วทั้งสิ้น

2. ลักษณะการประกอบธุรกิจ

โครงสร้างรายได้จากแต่ละกลุ่มธุรกิจ

+-----------------+-------+------+-------+---+-------+---+-------+---+
| ชื่อบริษัท          | ประเภ | ถ    | ปี     |   | ปี     |   | ปี     |   |
|                 | ทธุรกิจ | ือหุ้นร | 2557  |   | 2556  |   | 2555  |   |
|                 |       | ้อยละ |       |   |       |   |       |   |
+-----------------+-------+------+-------+---+-------+---+-------+---+
|                 |       |      | ล     | % | ล     | % | ล     | % |
|                 |       |      | ้านบาท |   | ้านบาท |   | ้านบาท |   |
+-----------------+-------+------+-------+---+-------+---+-------+---+
| บมจ.ทรัพย์ศรีไทย   | คลังส  | 80   | 271   | 9 | 242   | 1 | 222   | 1 |
|                 | ินค้าแล |      |       |   |       | 1 |       | 0 |
| บจก.อส เอส ที    | ะท่าเท |      |       |   |       |   |       |   |
| คลังสินค้า         | ียบเรือ |      |       |   |       |   |       |   |
+-----------------+-------+------+-------+---+-------+---+-------+---+
| บจ              | น้ำ    | -    | -     | - | 60    | 3 | 299   | 1 |
| ก.อุตสาหกรรมวิวัฒน์ | มันพืชแ |      |       |   |       |   |       | 3 |
|                 | ละอาห |      |       |   |       |   |       |   |
| บจก             | ารสัตว์ |      |       |   |       |   |       |   |
| .ส่งเสริมปศุสัตว์ไทย |       |      |       |   |       |   |       |   |
+-----------------+-------+------+-------+---+-------+---+-------+---+
| บจก.มัดแมน       | อาหาร | 75   | 2,072 | 6 | 1,829 | 8 | 1,625 | 7 |
|                 | และเค |      |       | 9 |       | 3 |       | 4 |
| บจก.โกลเด้น โดนัท | รื่องดื่ม |      |       |   |       |   |       |   |
| (ปทท)           |       |      |       |   |       |   |       |   |
|                 |       |      |       |   |       |   |       |   |
| บกจ.เอบีพี คาเฟ   |       |      |       |   |       |   |       |   |
| (ปทท)           |       |      |       |   |       |   |       |   |
|                 |       |      |       |   |       |   |       |   |
| บจก.โกลเด้น สกู๊ป  |       |      |       |   |       |   |       |   |
|                 |       |      |       |   |       |   |       |   |
| บจก. เกรฮาวด์    |       |      |       |   |       |   |       |   |
| คาเฟ่            |       |      |       |   |       |   |       |   |
|                 |       |      |       |   |       |   |       |   |
| บจก.โกลเด้น      |       |      |       |   |       |   |       |   |
| กูร์เมต์           |       |      |       |   |       |   |       |   |
+-----------------+-------+------+-------+---+-------+---+-------+---+
| บจก.เกรฮาวด์     | เส    | 75   | 112   | 4 | -     | - | -     | - |
|                 | ื้อผ้าสำ |      |       |   |       |   |       |   |
|                 | เร็จรูป |      |       |   |       |   |       |   |
+-----------------+-------+------+-------+---+-------+---+-------+---+
| กำไรจากการจ     |       |      | 487   | 1 | 1     | 0 | 1     | 0 |
| ำหน่ายสินทรัพย์ถาวร |       |      |       | 6 |       |   |       |   |
+-----------------+-------+------+-------+---+-------+---+-------+---+
| รายได้อื่น         |       |      | 64    | 2 | 56    | 3 | 57    | 3 |
+-----------------+-------+------+-------+---+-------+---+-------+---+
| รวมรายได้        |       |      | 3,006 | 1 | 2,188 | 1 | 2,204 | 1 |
|                 |       |      |       | 0 |       | 0 |       | 0 |
|                 |       |      |       | 0 |       | 0 |       | 0 |
+-----------------+-------+------+-------+---+-------+---+-------+---+

หมายเหตุ บริษัทฯ จำหน่ายเงินลงทุนทั้งหมดในธุรกิจน้ำมันพืช
รวมถึงเครื่องหมายการค้าและสิทธิบัตรที่เกี่ยวข้อง กับการดำเนินธุรกิจของบริษัท อุตสาหกรรมวิวัฒน์
จำกัด และบริษัท ส่งเสริมปศุสัตว์ไทย จำกัด เมื่อวันที่ 11 กันยายน 2557

ลักษณะการประกอบธุรกิจแยกตามประเภทธุรกิจ

(1) ลักษณะผลิตภัณฑ์และการบริการ

-   ธุรกิจคลังสินค้าและท่าเทียบเรือ

บริษัท ทรัพย์ศรีไทย จำกัด (มหาชน

-   บริการรับฝากเอกสาร

รับฝากเอกสารบรรจุกล่อง/แฟ้ม โดยใช้ระบบ AS/RS (AUTOMATED STORAGE AND RETRIEVAL
SYSTEMS) พร้อมระบบ BARCODE และ COMPUTER ในการจัดเก็บและค้นหา ให้บริการด้านต่าง ๆ
ที่เกี่ยวข้อง เช่น บริการรับ-ส่งเอกสาร บรรจุเอกสาร ค้นหา หรือ ถ่ายเอกสาร
รับทำลายเอกสาร จัดหากล่องขนาดมาตรฐานเพื่อการบรรจุเอกสาร
และให้บริการห้องรับรองเพื่อตรวจสอบเอกสาร ณ ศูนย์จัดเก็บเอกสาร
ให้บริการเก็บสื่ออิเล็กทรอนิกส์ในห้องควบคุมอุณหภูมิและความชื้นสัมพัทธ์ และให้บริการ Scan
และจัดเก็บข้อมูลใน Server

-   บริการให้เช่าคลังสินค้า

บริษัทมีบริการให้เช่าพื้นที่คลังสินค้า ทั้งแบบเช่าเหมาหลัง และแบบแบ่งพื้นที่ให้เช่า ตั้งแต่ 100
ตารางเมตรขึ้นไป โดยใช้แผงเหล็กลวดตาข่ายกั้น แบ่งแยกพื้นที่ให้เช่าภายในโกดังสินค้าแต่ละหลัง
ทำให้สามารถตอบสนองความต้องการของลูกค้าได้มากขึ้น

สินค้าที่ผู้เช่านำเข้าเก็บ ได้แก่ แป้งมันสำปะหลัง ข้าวสาลี เคมีภัณฑ์ ปุ๋ยเคมี เครื่องมือ การเกษตร
อะไหล่และยางรถยนต์ เหล็ก ฝ้าย ขี้เลื่อยอัดแท่ง วัตถุดิบในการทำอาหาร เครื่องจักร ผ้าชนิดต่าง
ๆ รองเท้า อุปกรณ์สำนักงาน เฟอร์นิเจอร์ สิ่งพิมพ์ และอุปกรณ์จัดแสดงสินค้า เป็นต้น

-   บริการบริหารจัดการสต็อกสินค้า

บริษัทให้บริการรับบริหารจัดการสต็อกสินค้าแบบครบวงจรพร้อมรายงานยอดสินค้าคงเหลือรายเดือนและรายงานยอดสินค้าเพื่อการออกใบแจ้งหนี้
บริการออกใบแจ้งหนี้และเรียกเก็บเงิน ให้กับลูกค้าของ ผู้ว่าจ้าง

-   บริการอื่น ๆ

-   บริการให้กู้เงินโดยการรับจำนำสินค้าที่ฝากอยู่กับบริษัทย่อย ซึ่งประกอบกิจการ
    คลังสินค้ารับอนุญาต

-   บริการท่าสำหรับเทียบเรือเดินทะเล ซึ่งสามารถเทียบเรือขนาดใหญ่ได้พร้อมกัน 2 ลำ
    รวมทั้งบริเวณที่จอดเรือลำเลียงสินค้าจำนวนมาก

-   บริการสินค้าผ่านท่าหรือเขตคลังสินค้า สำหรับสินค้าที่มิได้นำเข้าเก็บ ในคลังสินค้าของบริษัท
    แต่นำผ่านไปยังสถานที่อื่น

-   บริการชั่งน้ำหนักโดยใช้เครื่องชั่งที่ทันสมัยและเที่ยงตรงขนาด 18 x 3 เมตร 60 ตัน จำนวน
    3 เครื่อง

-   บริการขนถ่ายสินค้า โดยจัดหากรรมกร และอุปกรณ์ขนถ่ายสินค้าทุกชนิดไว้บริการ
    อย่างพร้อมมูลและพอเพียง

-   บริการจัดหาการประกันภัยในสินค้าที่นำเข้าเก็บในคลังสินค้าตามความประสงค์ของลูกค้า

-   บริการด้านความปลอดภัย โดยมียามรักษาการณ์ภายในบริเวณคลังสินค้าตลอด 24 ชั่วโมง

    บริษัท เอส เอส ที คลังสินค้า จำกัด

ให้บริการรับฝากสินค้าพืชผลและผลผลิตเกษตรกรรมที่เตรียมส่งไปต่างประเทศ เช่น ข้าวสาร
เมล็ดกาแฟ ข้าวโพด น้ำตาล ฯลฯ และรับฝากสินค้าทั่วไปที่ผลิตได้และใช้หมุนเวียนภายในประเทศ
เช่น เคมีภัณฑ์และผลผลิตเกษตรกรรมอื่น ๆ
โดยออกใบประทวนสินค้าและใบรับของคลังสินค้าเป็นหลักฐาน ซึ่งผู้รับฝากสินค้าสามารถนำไปทำ
Packing Stock กับธนาคารพาณิชย์ หรือเป็นหลักประกันในการกู้เงินกับสถาบันการเงินอื่น
และรับฝากสินค้าที่สั่งเข้ามาจากต่างประเทศ เช่น ปุ๋ยเคมี ข้าวสาลี ส่วนผสมอาหารสัตว์ ฯลฯ
รวมทั้งสินค้าที่ทำ Trust Receipt กับธนาคารพาณิชย์ หรือเป็นหลักประกันในการกู้เงิน
จากสถาบันการเงินอื่น ๆ ปัจจุบัน ณ วันที่ 31 ธันวาคม 2557 บริษัท เอส เอส ที คลังสินค้า
จำกัด มีพื้นที่คลังรับอนุญาตจำนวน 12 หลัง รวมพื้นที่ 17,764 ตารางเมตร

-   ธุรกิจน้ำมันพืชและอาหารสัตว์ (จำหน่ายเงินลงทุนไปแล้ว ณ 11 กันยายน 2557)

ในปี 2557 บริษัท อุตสาหกรรมวิวัฒน์ จำกัด และ บริษัท ส่งเสริมปศุสัตว์ไทย จำกัด
ไม่ได้มีการดำเนินธุรกิจแต่อย่างไร และบริษัท ทรัพย์ศรีไทย จำกัด (มหาชน)
ได้ดำเนินการจำหน่ายเงินลงทุนที่บริษัทถืออยู่สัดส่วนร้อยละ 100 ของหุ้นสามัญทั้งหมดในบริษัท
อุตสาหกรรมวิวัฒน์ จำกัด
รวมถึงเครื่องหมายการค้าและสิทธิบัตรที่เกี่ยวข้องกับการดำเนินธุรกิจให้แก่ บริษัท ไซม์-มรกต
โฮลดิ้งส์ (ประเทศไทย) จำกัด และ Sime Darby Plantation Europe Ltd. เมื่อวันที่ 11
กันยายน 2557

-   ธุรกิจอาหารและเครื่องดื่ม

    บริษัท เอพีบี คาเฟ (ประเทศไทย) จำกัด

ร้านอาหารโอ ปอง แปง Au Bon Pain เป็นเครื่องหมายการค้าของร้านอาหารใน รูปแบบ
เบเกอรี่คาเฟ่ ที่มีสาขาทั่วโลก นำเสนอความหลากหลายของสินค้าและบริการที่มีเอกลักษณ์เฉพาะตัว
ให้ลูกค้าได้เลือกสรรตามความต้องการ

บริษัทเป็นผู้ถือสิทธิในเครื่องหมายการค้า “Au Bon Pain” แต่เพียงผู้เดียว ในประเทศไทย
โดยสิทธิดังกล่าวถือโดยบริษัท เอบีพี คาเฟ (ประเทศไทย) จำกัด ปัจจุบัน ร้าน โอ ปอง แปง
มีสาขา อยู่ทั่วประเทศไทย จำนวน 65 สาขา (ข้อมูล ณ วันที่ 31 ธันวาคม 2557)
การให้บริการมีทั้งให้บริการที่ร้าน หรือนำกลับ รวมถึงให้บริการส่งถึงที่บ้านหรือสำนักงานต่าง ๆ
และให้บริการรับจัดอาหารสำหรับงานเลี้ยง ตามความต้องการของลูกค้าด้วย

บริษัท โกลเด้น โดนัท (ประเทศไทย) จำกัด

Dunkin’ Donuts เป็นเครื่องหมายการค้าของกาแฟ
และเบเกอรี่ที่ได้รับความนิยมจากชาวอเมริกันอย่างต่อเนื่องยาวนานกว่า 60 ปี
บริษัทถือสิทธิในเครื่องหมายการค้า “Dunkin’ Donuts” แต่เพียงผู้เดียวในประเทศไทย
โดยสิทธิดังกล่าวถือโดยบริษัท โกลเด้น โดนัท (ประเทศไทย) จำกัด
ปัจจุบันมีจำนวนสาขาทั่วประเทศไทยทั้งสิ้น 261 สาขา (ข้อมูล ณ วันที่ 31 ธันวาคม 2557)
การให้บริการมีทั้งให้บริการที่ร้านและนำกลับ รวมถึงการบริการนำส่งที่บ้านหรือสถานที่ทำงาน
รวมถึงการรับจัดชุดสแนคบอกซ์สำหรับงานประชุม งานเลี้ยงสังสรรค์ต่าง ๆ
นอกจากนี้ยังให้บริการจัดเลี้ยงนอกสถานที่ตามความต้องการของลูกค้าด้วย

บริษัท โกลเด้นสกู๊ป จำกัด

Baskin Robbins
เป็นเครื่องหมายการค้าของร้านไอศกรีมแบบเชนสโตร์ที่มีเครือข่ายใหญ่ที่สุดในโลก (The World’s
Largest Chain of Ice Cream Specialty Stores) เริ่มก่อตั้งเมื่อปี พศ. 2488
ที่ประเทศสหรัฐอเมริกา จากนั้นมีการพัฒนาและขยายตัวอย่างต่อเนื่องมาถึงปัจจุบัน
บริษัทถือสิทธิในเครื่องหมายการค้า “Baskin Robbins” ในประเทศไทย
โดยสิทธิดังกล่าวถือโดยบริษัท โกลเด้น สกู๊ป จำกัด ปัจจุบันร้านไอศกรีม บาสกิน รอบบิ้นส์
มีจำนวนสาขาในประเทศไทยทั้งสิ้น 25 สาขา (ข้อมูล ณ วันที่ 31 ธันวาคม 2557)
โดยทำเลร้านส่วนใหญ่จะตั้งอยู่ในบริเวณเขตศูนย์การค้าและย่านธุรกิจต่าง ๆ
ให้บริการทั้งการบริการที่ร้านและนำกลับ

บริษัท เกรฮาวด์ คาเฟ่ จำกัด

ดำเนินธุรกิจร้านอาหารภายใต้แบรนด์ Geryhound Café, Another Hound Café, Sweet
Hound และ Ground-hey โดยมี 9 สาขาในประเทศไทย นอกจากนี้ยังมีแฟรนไชส์ในประเทศ
ฮ่องกง และจีน และจะมีการขายแฟรนไชส์เพิ่มขึ้นต่อไปในอนาคต กลุ่มลูกค้าอยู่ระดับกลางบน
โดยเน้นที่ความเรียบง่าย สร้างสรรค์ และทันสมัย มีบรรยากาศและบริการที่ดี อาหารรสชาติอร่อย
บริษัท และ บริษัท มัดแมน จำกัด ได้เข้าซื้อหุ้นสามัญและหุ้นบุริมสิทธิทั้งหมดจากผู้ถือหุ้นเดิมเมื่อวันที่
22 กรกฏาคม 2557

บริษัท โกลเด้น กูร์เมต์ จำกัด

ดำเนินธุรกิจร้านอาหารประเภทเบเกอรี่คาเฟ่ภายใต้แบรนด์ “COVA” บริษัท มัดแมน จำกัด
(บริษัทย่อย) ได้เข้าซื้อหุ้นในบริษัท โกลเด้น กูร์เมต์ จำกัด โดยเข้าซื้อหุ้นจำนวน 99,998 หุ้น
มูลค่าหุ้นละ 10 บาท มูลค่ารวม 999,980 บาท คิดเป็นสัดส่วนการลงทุนร้อยละ 99.99
จากผู้ถือหุ้นเดิมของบริษัท โกลเด้น กูร์เมต์ จำกัด เมื่อวันที่ 28 พฤศจิกายน 2557 ณ 31 ธันวาคม
2557 อยู่ระหว่างการดำเนินการเพื่อเปิดสาขาแรกในประเทศไทย

-   ธุรกิจเสื้อผ้าสำเร็จรูป

    บริษัท เกรฮาวด์ จำกัด

ดำเนินธุรกิจเสื้อผ้าสำเร็จรูปภายใต้แบรนด์ Greyhound และ Playhound มีลูกค้าระดับกลางบน
วางจำหน่ายที่สาขาและตามห้างสรรพสินค้าในประเทศไทย โดย ณ 31 ธันวาคม 2557
มีสาขาจำหน่ายในประเทศไทยทั้งสิ้น 12 สาขา และส่งออกจำหน่ายไปยังประเทศในเอเชีย เช่น
เกาหลีใต้ อินโดนีเซีย สิงคโปร์ เป็นต้น บริษัท และบริษัท มัดแมน จำกัด
ได้เข้าซื้อหุ้นสามัญทั้งหมดจากผู้ถือหุ้นเดิม เมื่อวันที่ 22 กรกฏาคม 2557

(2) การตลาดและภาวะการแข่งขัน

ธุรกิจคลังสินค้าและท่าเรือ

กลุ่มลูกค้าของธุรกิจคลังสินค้าและท่าเรือมี 2 ลักษณะ คือ ลูกค้าที่ติดต่อกับบริษัทโดยตรง ซึ่ง
ส่วนใหญ่จะเป็นลูกค้าเช่าที่เคยใช้บริการมานาน เช่น ผู้ส่งออก หรือผู้นำเข้า
และผู้ประกอบการอุตสาหกรรมต่าง ๆ และกลุ่มลูกค้าที่บริษัทเข้าไปติดต่อกับลูกค้าเอง
ส่วนใหญ่จะเป็นลูกค้าฝากเอกสาร บริษัทจึงต้องมีทีมงานฝ่าย การตลาดเข้าถึงลูกค้าโดยตรง
ด้วยช่องทางต่าง ๆ เช่น การแจกเอกสาร (Brochure) หรือออกบูธ (Booth) ตามสถานที่ต่าง
ๆ

ลูกค้าของบริษัทส่วนใหญ่เป็นลูกค้าฝากเอกสารบรรจุกล่อง / แฟ้ม
และลูกค้าที่เป็นผู้นำเข้าสินค้าประเภท ไม้แปรรูป ฝ้ายอัดเบลล์ ถั่วเหลือง และข้าวสาลี
ลูกค้าที่เป็นผู้ส่งออกสินค้าประเภท น้ำตาลทราย และข้าวสาร เป็นต้น และลูกค้าที่เป็นผู้ผลิตสินค้า
ใช้สำหรับจัดเก็บวัตถุดิบ มีสินค้าประเภทรองเท้า วัตถุดิบในการทำอาหารและเคมีภัณฑ์ เป็นต้น
ลูกค้าส่วนใหญ่ประมาณร้อยละ 89 จะเป็นลูกค้าฝากสินค้าและเอกสาร และส่วนน้อยประมาณ ร้อยละ
11 เป็นลูกค้าเช่าคลังสินค้า

กลยุทธ์ในการแข่งขัน

1.  เน้นการบริการที่มีประสิทธิภาพ สะดวกรวดเร็ว และถูกต้อง
    เพื่อตอบสนองความต้องการของลูกค้า

2.  มีทำเลที่ตั้งของคลังสินค้าและท่าเทียบเรือที่สะดวกในการเข้าถึง ทั้งทางน้ำและทางบก

3.  ให้ความสำคัญกับความปลอดภัยของสินค้าที่เก็บรักษา รวมถึงความปลอดภัยของพนักงาน
    ที่เกี่ยวข้องไม่ว่าจะเป็นพนักงานของบริษัทเองหรือพนักงานของลูกค้า

-   สภาพการแข่งขันภายในอุตสาหกรรม

ในสภาวะปกติการประกอบธุรกิจด้านการให้บริการคลังสินค้าและท่าเทียบเรือของบริษัท
จัดได้ว่ามีการแข่งขันไม่มากนักและมีคู่แข่งขันรายสำคัญๆ เดิมเพียงไม่กี่ราย ได้แก่
บริษัทที่จดทะเบียนในตลาดหลักทรัพย์แห่งประเทศไทยในหมวดขนส่งและโลจิสติกส์
ปัจจุบันนี้เริ่มมีผู้ประกอบการสนใจในธุรกิจนี้เพิ่มขึ้น เพื่อรองรับการขยายตัวของธุรกิจ
รวมถึงการเปิดเสรีอาเซียน (AEC) ที่กำลังจะเกิดขึ้นในปี 2558

สำหรับการให้บริการด้านรับฝากเอกสารนั้น
แม้จะมีคู่แข่งในตลาดการค้าไม่มากรายแต่กลับมีการแข่งขันที่สูง บริษัทจึงต้องเร่งพัฒนาการให้บริการ
และทีมงานทั้งฝ่ายการตลาด และลูกค้าสัมพันธ์พบปะลูกค้าอย่างใกล้ชิดทั้งก่อนและหลังการขาย
เพื่อสอบถามความต้องการและความพึงพอใจของลูกค้า เพื่อนำมาพัฒนาการให้บริการอย่างต่อเนื่อง

อนึ่ง บริษัทสามารถสร้างความเชื่อมั่นให้กับลูกค้าด้วยจุดเด่น 3 ประการ คือ

1.  บริษัทมีชื่อเสียงดี เปิดบริการมากว่า 35 ปี เป็นที่รู้จักและเชื่อถือของผู้ใช้บริการ
    และสถาบันการเงิน

2.  มีกรรมสิทธิ์ในคลังสินค้าที่ได้มาตรฐาน มีความมั่นคง แข็งแรง ปลอดภัย และมีทำเลที่ตั้งดี
    การคมนาคมสะดวก ติดแม่น้ำเจ้าพระยา ติดถนนสุขสวัสดิ์เชื่อมถึงถนนวงแหวนอุตสาหกรรม

3. บริการดี

3.1 พนักงานมีคุณภาพทำให้การตรวจรับ-จ่ายสินค้าถูกต้อง แม่นยำ และรวดเร็ว

3.2 อุปกรณ์บรรจุและขนถ่ายมีประสิทธิภาพสูง พนักงานมีความชำนาญ ทำให้การขนถ่ายสินค้า
รวดเร็วและไม่เกิดความเสียหาย

3.3 มีความยืดหยุ่นในการปฏิบัติงาน และสามารถพัฒนาการให้บริการด้วยเทคโนโลยีที่ทันสมัย
ทำให้สามารถตอบสนองความต้องการของลูกค้าได้ดี

แนวโน้มการเจริญเติบโตของอุตสาหกรรม

คลังสินค้าในประเทศไทยแบ่งออกเป็นประเภทใหญ่ ๆ ได้ 3 ประเภท คือ

1.  คลังสินค้าที่เจ้าของมีไว้ใช้ประโยชน์เอง เช่น คลังสินค้าของโรงงาน ห้างสรรพสินค้า
    ผู้นำเข้า และผู้ส่งออก เป็นต้น ช่วงใดที่เหลือใช้ก็อาจให้เช่าทั่วไปด้วย

2.  คลังสินค้าที่เจ้าของมีไว้เพื่อให้เช่าโดยเฉพาะ คือ ไม่ได้มีวัตถุประสงค์เพื่อใช้ประโยชน์เอง
    แต่มุ่งให้ผู้ประกอบการตามข้อ 1 ที่ไม่มีคลังสินค้าเป็นของตนเองเช่า

3.  คลังสินค้าจดทะเบียน เป็นคลังสินค้าที่ต้องจดทะเบียนกับกระทรวงพาณิชย์มีสิทธิใช้คำว่า
    “คลังสินค้า” ต่อท้ายชื่อบริษัท
    สามารถให้เช่าคลังและรับฝากสินค้าโดยออกใบรับของคลังสินค้าและใบประทวน
    สินค้าให้แก่ผู้ฝาก
    ซึ่งผู้ฝากสามารถนำไปทำนิติกรรมเกี่ยวกับการโอนกรรมสิทธิ์ในสินค้าและจำนำสินค้าก็ได้

ในรอบกว่า 10 ปีที่ผ่านมา ความต้องการใช้พื้นที่คลังสินค้ามีเพิ่มขึ้นโดยตลอด กล่าวคือเพิ่มขึ้น
ตามความเจริญเติบโตทางภาวะเศรษฐกิจของประเทศ และมีแนวโน้มที่คลังสินค้าที่มีมาตรฐานดี
และมีท่าเทียบเรือเดินทะเลขนาดใหญ่ติดแม่น้ำเจ้าพระยาจะทวีความสำคัญมากขึ้นเรื่อย ๆ
เนื่องจากมีคลังสินค้ารุ่นเก่าจำนวน ไม่น้อย
ได้เปลี่ยนไปดำเนินธุรกิจทางด้านอื่นที่ให้ผลตอบแทนมากกว่า ได้แก่ โรงแรม คอนโดมิเนียม
และอาคารสำนักงาน เป็นต้น

ในระยะกลางและระยะยาว ธุรกิจคลังสินค้าที่มีมาตรฐานดียังคงมีแนวโน้มที่จะเติบโต ต่อไปได้ดี คือ
ต้องเติบโตควบคู่ไปพร้อมกับผลิตภัณฑ์มวลรวมของประเทศ ปริมาณสินค้านำเข้าและส่งออก
ของประเทศที่เพิ่มขึ้น ทำให้ความต้องการใช้พื้นที่คลังสินค้าเพิ่มขึ้นเช่นกัน ในขณะที่พื้นที่คลังสินค้า
ในเขตกรุงเทพฯ และปริมณฑลที่อยู่ติดริมฝั่งแม่น้ำเจ้าพระยามีแนวโน้มที่จะลดน้อยลงไป
ในขณะที่โอกาส ที่คลังสินค้าใหม่ ๆ ที่มีท่าเทียบเรือจะเกิดก็เป็นไปได้ยากมาก
เพราะมีข้อจำกัดทางด้านสถานที่ ราคาที่ดิน และสิ่งปลูกสร้าง ดังนั้นคลังสินค้าใหม่
จึงมีแนวโน้มที่จะเกิดขึ้นในเขตรอบนอกกรุงเทพมหานคร ในต่างจังหวัดมากกว่า เช่น
พระนครศรีอยุธยา อ่างทอง ชลบุรี และฉะเชิงเทรา เป็นต้น และเป็น คลังสินค้าที่ไม่มีท่าเทียบเรือ
(Inland Warehouse)

ธุรกิจอาหารและเครื่องดื่ม

ช่องทางการจัดจำหน่าย

-   ร้านอาหาร โอ ปอง แปง

Au Bon Pain เน้นการนำเสนอความหลากหลายของสินค้า และบริการที่มีเอกลักษณ์
เฉพาะตัวให้ลูกค้าได้เลือกสรรตามความต้องการ เมนูอาหารแซนด์วิชต้นตำรับแบบโอ ปอง แปง
ขนมปัง และ เบเกอรี่ จำนวนกว่า 30 ชนิดด้วยสูตรซีโร่แกรมส์ทรานส์แฟ็ต
ไม่มีส่วนประกอบของไขมันทรานส์ ที่ส่งผลเสียต่อสุขภาพ เมนูซุป
สลัดที่มีคุณค่าทางโภชนาการและแซนด์วิช โดยที่ลูกค้าสามารถเลือกส่วนผสมได้เองตามความ ชื่นชอบ
พร้อมด้วยเครื่องดื่มสูตรพิเศษอีกหลากหลายชนิดในบรรยากาศร้านอาหารที่อบอุ่น
และเป็นกันเองจากพนักงานที่มีคุณภาพของ โอ บอง แปง

การให้บริการของร้านโอ ปอง แปง มีทั้งการให้บริการที่ร้านและนำกลับ พร้อมทั้งบริการ
จัดส่งถึงที่บ้านหรือสำนักงาน นอกจากนี้ ยังมีบริการจัดเลี้ยงตามความต้องการของลูกค้าอีกด้วย

ทำเลที่ตั้งของร้านส่วนใหญ่อยู่ในย่านธุรกิจชื่อดัง ศูนย์การค้าที่มีชื่อเสียง โรงพยาบาล
หรือในบริเวณที่มีสถานที่แวดล้อมไปด้วยกลุ่มเป้าหมายที่เป็นคนทำงาน นักธุรกิจรุ่นใหม่ นักเรียน
นักศึกษา ที่มีรสนิยมทันสมัยเลือกสรรสิ่งที่ดีที่สุดให้ตนเอง

-   ร้านดังกิ้น โดนัท

Dunkin’Donuts การเปิดสาขาจะมีรองรับลูกค้าทุกระดับ โดยสาขาของดังกิ้นโดนัท
ในประเทศไทยมีกระจายอยู่ทั่วไป เช่น ตามห้างสรรพสินค้าหรือศูนย์การค้าทั่วไป บริเวณย่านธุรกิจ
หรือชุมชนต่าง ๆ เพื่อความสะดวกแก่ลูกค้าในทุก ๆ กลุ่ม การให้บริการมีทั้งให้บริการที่ร้าน
และนำกลับ รวมถึงการรับจัดชุด สแนคบอกซ์สำหรับงานประชุม งานเลี้ยงสังสรรค์ต่าง ๆ
นอกจากนี้ยังให้บริการจัดเลี้ยง นอกสถานที่ตามความต้องการของลูกค้าอีกด้วย

-   ร้านไอศกรีมบาสกิน รอบบิ้นส์

“Baskin-Robbins” แบรนด์ไอศกรีมจากประเทศสหรัฐอเมริกา จัดอยู่ในระดับ ไอศกรีม
ที่มีคุณภาพสูง มีการจำหน่ายผ่านระบบขายปลีกซึ่งกระจายอยู่ตามศูนย์การค้าขนาดใหญ่ ย่านธุรกิจต่าง
ๆ โดยมุ่งเน้นไปที่กลุ่มลูกค้าระดับกลางขึ้นไป ในแต่ละปีจะมีการจัดทำแผนการตลาดที่แตกต่างกัน
มีการปรับเปลี่ยนกลยุทธ์ตามความเหมาะสมเพื่อให้สอดคล้องกับสถานการณ์ ในด้านการประชาสัมพันธ์
การสื่อสารกับกลุ่มลูกค้าที่ผ่านมา มีการจัดทำ Fanpage บนสื่ออินเตอร์เน็ต
สื่อประชาสัมพันธ์หน้าร้าน เช่น โปสเตอร์ สแตนดี้ และคูปองส่วนลด ติดกับ Postcard เป็นต้น
ซึ่งในอนาคตจะเน้นการสื่อสารกับกลุ่มลูกค้ามากขึ้น เพื่อเป็นการสร้างกลุ่มลูกค้าใหม่
โดยการใช้สื่อวิทยุและโทรทัศน์ซึ่งเป็นกลยุทธ์ที่ต้องอาศัยความพร้อมและความเหมาะสมในอนาคต

-   ร้านเกรฮาวด์ คาเฟ่

ร้านอาหารภายใต้แบรนด์ Greyhound Café, Another Hound Café, Sweet Hound และ
Ground-hey มีกลุ่มลูกค้าระดับกลางบน
ซึ่งทำเลร้านอาหารจะอยู่ในบริเวณที่สามารถรองรับลูกค้าในระดับ ดังกล่าวได้สะดวก เช่น
ห้างสรรพสินค้าขนาดใหญ่ โดยแบรนด์ในกลุ่มเกรฮาวด์ เน้นเรื่องบรรยากาศและบริการ ที่ดี
และรสชาติของอาหารที่อร่อย มุ่งเน้นการพัฒนาสิ่งใหม่ ๆ เพื่อรองรับการเปลี่ยนแปลง
ของตลาดและเพิ่มศักยภาพการแข่งขันกับแบรนด์ใหม่ ๆ ในธุรกิจอาหาร ทั้งในและต่างประเทศที่มีอยู่
ในปัจจุบันและที่จะเข้ามาในอนาคต

-   ร้านอาหารภายใต้แบรนด์ “COVA”

มีกลุ่มลูกค้าระดับกลางบน ดำเนินธุรกิจร้านอาหารประเภทเบเกอรี่คาเฟ่
ทำเลของร้านจะอยู่ในบริเวณย่านธุรกิจการค้าขนาดใหญ่ เน้นบรรยากาศและรสชาติอาหารที่ดี
ทำจากวัตถุดิบคุณภาพที่คัดสรรอย่างดี

ธุรกิจเสื้อผ้าสำเร็จรูป

เสื้อผ้าสำเร็จรูปภายใต้แบรนด์ Greyhound และ Playhound มีจำหน่ายตามสาขาและ
ห้างสรรพสินค้า และส่งจำหน่ายไปยังตัวแทนจำหน่ายในประเทศในเอเชีย เช่น อินโดนีเซีย
เกาหลีใต้ ฮ่องกง โดย มีกลุ่มลูกค้าระดับกลางบน เน้นการทำงานของหน้าร้านและทีมภายใน
ในการทำความเข้าใจกลุ่มเป้าหมายให้มากขึ้น วิเคราะห์และปรับสินค้าให้ตรงใจลูกค้า
มีการเพิ่มไลน์สินค้าที่ย่อมเยา เข้าถึงง่าย และแคมเปญ รวมถึง
การสื่อสารที่เข้าถึงกลุ่มคนรุ่นใหม่ตามสื่อออนไลน์ต่าง ๆ

แบรนด์ต่าง ๆ ในกลุ่มเกรฮาวด์ เน้นทำความเข้าใจกลุ่มเป้าหมายของลูกค้าในแต่ละแบรนด์
สร้างสินค้าให้ตรงกับแต่ละกลุ่มเป้าหมาย

สภาพการแข่งขันภายในอุตสาหกรรม

ธุรกิจอาหารและเครื่องดื่ม และธุรกิจเสื้อผ้าสำเร็จรูป มีศักยภาพการเจริญเติบโตสูง
และมีแนวโน้มที่ดี ส่งผลให้มีผู้ประกอบการรายใหม่ ๆ เข้าสู่ตลาดตลอดเวลา
การแข่งขันในธุรกิจนี้จึงสูงขึ้นอย่าง หลีกเลี่ยงไม่ได้ คู่แข่งขันแต่ละรายต่างมีผลิตภัณฑ์ใหม่ ๆ
พร้อมการส่งเสริมการขายต่าง ๆ ออกมาอย่างต่อเนื่อง อย่างไรก็ตาม
บริษัทเชื่อมั่นในคุณภาพและตราสินค้าที่แข็งแกร่ง
รวมถึงกลยุทธ์ทางการตลาดของตราสินค้าทุกแบรนด์ของบริษัทว่าจะสามารถเติบโตได้อย่างต่อเนื่อง

(3) การจัดหาผลิตภัณฑ์หรือบริการ

    ธุรกิจคลังสินค้าและท่าเทียบเรือ

บริษัท ทรัพย์ศรีไทย จำกัด (มหาชน) มีคลังสินค้าให้บริการอยู่ 3 แห่งด้วยกัน คือ

1.  คลังสินค้า 1 และท่าเทียบเรือ ตั้งอยู่เลขที่ 71, 71/1-8 หมู่ 1 ซอยสุขสวัสดิ์ 49
    ถนนสุขสวัสดิ์ ตำบลบางจาก อำเภอพระประแดง จังหวัดสมุทรปราการ โทร.
    02-463-4280-9 โทรสาร 02-463-4287, 02-818-7847 ประกอบด้วยคลังสินค้า จำนวน
    28 หลัง บรรจุสินค้าได้ประมาณ 210,000 เมตริกตัน ท่าเทียบเรือ 2 ท่า
    ที่พักสินค้าความจุสินค้าประมาณ 12,000 เมตริกตัน ที่จอดรถบรรทุกสินค้าประมาณ 150 คัน
    และสำนักงานต่าง ๆ ที่เกี่ยวข้อง

2.  คลังสินค้า 2 และคลังเอกสาร ตั้งอยู่เลขที่ 115 หมู่ 6 ซอยสุขสวัสดิ์ 76 ถนนสุขสวัสดิ์ ตำบล
    บางจาก อำเภอพระประแดง จังหวัดสมุทรปราการ โทร. 02-463-0127,
    02-464-1502-9 โทรสาร 02-817-5190 ประกอบด้วยคลังเก็บสินค้าจำนวน 4 หลัง
    ความจุสินค้าประมาณ 35,325 เมตริกตัน คลังเอกสาร 10 หลัง รวมพื้นที่ 17,463
    ตารางเมตร ห้องควบคุมอุณหภูมิและความชื้น พื้นที่ 96 ตารางเมตร
    ที่จอดรถบรรทุกสินค้าจำนวนประมาณ 100 คัน และสำนักงานที่เกี่ยวข้อง

3.  คลัง 3 (คลังเอกสาร) ตั้งอยู่เลขที่ 115/7-9 หมู่ 6 ซอยสุขสวัสดิ์ 76 ถนนสุขสวัสดิ์
    ตำบลบางจาก อำเภอพระประแดง จังหวัดสมุทรปราการ โทร. 02-819-9322-3,
    02-819-9372-77, 02-819-9379 โทรสาร 02-819-9378 ประกอบด้วยคลังเก็บเอกสาร
    7 หลัง รวมพื้นที่ 12,709 ตารางเมตร คลังเก็บเอกสารห้องมั่นคง (Strong Room)
    จำนวน 1 หลังพร้อมระบบคลังสินค้าอัตโนมัติ พื้นที่ 1,445 ตารางเมตร
    ชั้นเก็บเอกสารพร้อมระบบป้องกันอัคคีภัยและป้องกันผู้บุกรุกด้วยแสงอินฟาเรดและกล้องวงจรปิด
    ห้องควบคุมอุณหภูมิและความชื้นในอาคาร พื้นที่รวม 156 ตารางเมตร
    พร้อมสำนักงานที่เกี่ยวข้อง

    ธุรกิจอาหารและเครื่องดื่ม

-   ร้านดังกิ้น โดนัท ใช้วัตถุดิบที่ผลิตในประเทศไทย โดยมีครัวผลิต 22 แห่ง ตั้งอยู่ในกรุงเทพฯ
    4 แห่ง และอีก 18 แห่งกระจายอยู่ทั่วประเทศ

-   ร้านโอ ปอง แปง มีโรงงานผลิตในส่วนอาหารแช่แข็ง 1 แห่ง ตั้งอยู่ที่ ต.บางปู อ.เมือง
    จ.สมุทรปราการ และมีครัวผลิตในส่วนขนมอบ 2 แห่ง ตั้งอยู่ที่พระราม 3 และ พัทยา
    นอกจากนี้ยังมีการผลิตอาหารในครัวของร้านในบางสาขา
    เพื่อจัดส่งกระจายไปยังสาขาใกล้เคียง วัตถุดิบ หลักคือแป้งสำหรับทำขนม
    ซึ่งเป็นไปตามมาตรฐานเดียวกับร้านโอ ปอง แปง ทั่วโลก

-   ไอศกรีม บาสกิ้น รอบบิ้นส์ นำเข้าไอศกรีมโดยตรงจากสหรัฐอเมริกา
    ไม่มีกระบวนการผลิตในประเทศไทย ซึ่งเป็นมาตรฐานเดียวกับไอศกรีม บาสกิ้น รอบบิ้นส์
    ทั่วโลก

-   ร้านอาหารในกลุ่มเกรฮาวด์ ใช้วัตถุดิบในประเทศ

-   ร้านเบเกอรี่คาเฟ่ “COVA” ใช้วัตถุดิบในและต่างประเทศซึ่งเป็นไปตามมาตรฐานเดียวกับ
    แบรนด์โควาทั่วโลก

ธุรกิจเสื้อผ้าสำเร็จรูป

-   ธุรกิจเสื้อผ้าแฟชั่นภายใต้แบรนด์ในกลุ่มเกรฮาวด์ ใช้วัตถุดิบในประเทศ

3. ปัจจัยความเสี่ยง

ในการดำเนินธุรกิจย่อมต้องพบกับปัจจัยความเสี่ยงต่าง ๆ ซึ่งอาจส่งผลกระทบ
อย่างมีนัยสำคัญต่อผลการดำเนินการของธุรกิจ บริษัทได้ให้ความสำคัญกับการบริหารความเสี่ยง
โดยดำเนินการควบคู่กับการควบคุมภายในและการตรวจสอบภายในตามแนวการปฏิบัติที่ดี
เพื่อให้สามารถปรับตัวในสภาวะความเสี่ยง ต่าง ๆ ได้อย่างแข็งแกร่ง
ปัจจัยความเสี่ยงที่อาจเกิดขึ้นกับบริษัทมีดังต่อไปนี้

1)  บริษัทมีผู้ถือหุ้นรายใหญ่ >50%

คุณศุภสิทธิ์ สุขะนินทร์ และกลุ่มผู้ที่เกี่ยวข้องได้ถือหุ้นในบริษัทมากกว่าร้อยละ 50
ของจำนวนหุ้นที่จำหน่ายได้แล้วทั้งสิ้น
จึงอาจสามารถควบคุมมติที่ประชุมผู้ถือหุ้นได้ไม่ว่าจะเป็นการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นในเรื่องที่กฎหมายหรือข้อบังคับ บริษัทกำหนดให้ต้องได้รับเสียง 3 ใน 4 ของที่ประชุมผู้ถือหุ้น
ดังนั้น
ผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอได้

2)  สภาวะการแข่งขันสูง

ปัจจุบันธุรกิจมีการแข่งขันสูงขึ้นมาก มีผู้ขายและผู้ให้บริการรายใหม่เกิดขึ้นตลอดเวลา
ส่วนผู้ขายและผู้ให้บริการรายเดิมก็มีการปรับกลยุทธ์รวมถึงพัฒนาสินค้าและบริการกันมากขึ้น
บริษัทได้มีการเตรียมความพร้อมในการรองรับสภาวะการแข่งขันสูง
ด้วยการพัฒนาคุณภาพการให้บริการ และพัฒนาคุณภาพของผลิตภัณฑ์ มีการอบรมผู้บริหารและบุคลากร
เพื่อให้สามารถปรับปรุงกระบวนการทำงาน ให้ควบคู่ไปกับการพัฒนาด้านต่าง ๆ
เพื่อความพึงพอใจสูงสุดของลูกค้าและผู้ที่เกี่ยวข้อง

3)
ความเสี่ยงในการต่อสัญญาแฟรนไชส์และการเปลี่ยนแปลงเงื่อนไขและข้อตกลงของสัญญาแฟรนไชส์

ธุรกิจอาหารและเครื่องดื่มของบริษัท แบรนด์ ดังกิ้น โดนัท โอ ปอง แปง และ บาสกิน รอบบิ้นส์
ดำเนินงานภายใต้แบรนด์ที่ได้รับแฟรนไชส์จากต่างประเทศ
ภายใต้ข้อตกลงและเงื่อนไขของสัญญาแฟรนไชส์
ดังนั้นจึงอาจเกิดความเสี่ยงในเรื่องการไม่ได้รับการต่ออายุสัญญาแฟรนไชส์
หรือการเปลี่ยนแปลงรายละเอียด และเงื่อนไขต่างๆ ของสัญญา
แต่เนื่องจากแบรนด์ที่ได้รับสัญญาแฟรนไชส์ดังกล่าว
เป็นแบรนด์ที่ได้ทำการตลาดมาอย่างต่อเนื่องยาวนาน มียอดขายที่ดี
และตลาดมีโอกาสเติบโตมากขึ้นตามลำดับ

ความเสี่ยงในข้อนี้จึงอยู่ในระดับต่ำ
นอกจากนี้บริษัทได้ทำการเพิ่มแบรนด์ที่เป็นของตนเองด้วยการลงทุน ในแบรนด์เกรฮาวด์ เมื่อวันที่
22 กรกฏาคม 2557 ที่ผ่านมา โดยแบรนด์เกรฮาวด์มีทั้งธุรกิจร้านอาหาร และธุรกิจเสื้อผ้า
ซึ่งเป็นการช่วยลดความเสี่ยงในข้อนี้ได้อีกทางหนึ่ง

4) ความเสี่ยงเกี่ยวกับอัตราดอกเบี้ย

บริษัทมีความเสี่ยงในเรื่องของอัตราดอกเบี้ยซึ่งเกิดจากสินทรัพย์และหนี้สินทางการเงิน
แต่เนื่องจากอัตราดอกเบี้ยดังกล่าวเป็นอัตราที่ปรับขึ้นลงตามอัตราตลาด หรือมีอัตราดอกเบี้ยคงที่
ใกล้เคียงกับอัตราตลาดในปัจจุบัน ความเสี่ยงดังกล่าวจึงอยู่ในระดับต่ำ

5) ความเสี่ยงด้านการเก็บหนี้จากลูกหนี้การค้า

ในกลุ่มธุรกิจคลังสินค้าและท่าเรือ มีการให้สินเชื่อที่เกี่ยวเนื่องกับลูกหนี้การค้า
ทางบริษัทได้กำหนดนโยบายรวมถึงการดำเนินการติดตามและควบคุมสินเชื่อไว้อย่างเหมาะสม
นอกจากนี้กลุ่มลูกค้า ของบริษัทยังมีความหลากหลาย
ดังนั้นความเสี่ยงจากการที่ไม่สามารถเก็บหนี้ได้จึงมีต่ำ

ส่วนของกลุ่มธุรกิจด้านอาหารและเครื่องดื่ม รวมถึงธุรกิจเสื้อผ้าสำเร็จรูป
ซึ่งเป็นกลุ่มที่ทำรายได้หลักให้กับบริษัทนั้น โอกาสเกิดความเสี่ยงด้านนี้มีเพียงเล็กน้อย
เนื่องจากรายได้ดังกล่าวเทียบได้กับเงินสด

6) ความเสี่ยงจากการต้องปฏิบัติตามเงื่อนไขของสัญญาเงินกู้ระยะยาว

บริษัทและบริษัทย่อยต้องปฏิบัติตามเงื่อนไขทางการเงินบางประการ
ตามที่ระบุในสัญญาการจำหน่ายหุ้นกู้และสัญญาเงินกู้ตามลำดับ เช่น
การดำรงอัตราส่วนหนี้สินต่อส่วนของผู้ถือหุ้น อัตราส่วนความสามารถในการชำระหนี้
และข้อจำกัดในการจำหน่าย จ่าย โอนหรือก่อภาระผูกพันในที่ดิน สิ่งปลูกสร้าง อุปกรณ์
และเงินลงทุนบางส่วนให้เป็นไปตามสัญญา เป็นต้น ซึ่งทำให้การทำธุรกรรมต่าง ๆ
ต้องระมัดระวังหรือมีข้อจำกัด

7) ความเสี่ยงจากการขาดแคลนแรงงาน

ประเทศไทยประสบปัญหาการขาดแคลนแรงงานในทุกภาคส่วน ปัญหาในการแย่งแรงงานจึงเกิดขึ้น
ซึ่งบริษัทได้ให้ความสำคัญกับความเสี่ยงนี้โดยได้จัดสวัสดิการที่ดีและผลตอบแทนที่เหมาะสม
พัฒนาความรู้ในด้านต่าง ๆ ให้กับพนักงานอย่างต่อเนื่อง
รวมถึงจัดสภาพแวดล้อมที่เหมาะสมกับการทำงาน เพื่อให้พนักงาน
สามารถทำงานได้อย่างมีประสิทธิภาพและมีความพึงพอใจในการทำงานกับบริษัทในระยะยาว

4. ทรัพย์สินที่ใช้ในการประกอบธุรกิจ

1)  สินทรัพย์ถาวรหลัก

ณ วันที่ 31 ธันวาคม 2557 บริษัทฯ และบริษัทย่อย มีรายละเอียดสินทรัพย์ถาวรหลัก
ที่มีมูลค่าตามบัญชีสุทธิจำนวน 943,985,209 บาท คิดเป็นร้อยละ 16.87
ของสินทรัพย์รวมตามที่ปรากฏใน งบการเงิน ณ วันที่ 31 ธันวาคม 2557
ตามหมายเหตุประกอบงบการเงิน ข้อ 15 ดังต่อไปนี้

( หน่วย : พันบาท )

  ----------------------------- -------------- --------------- ----------- -----------
  รายการ                        ลักษณะกรรมสิทธิ์   บมจ.ทรัพย์ศรีไทย   บริษัทย่อย     รวม

  ที่ดินและส่วนปรับปรุงที่ดิน            เป็นเจ้าของ      369,734         2,194       371,928

  อาคารคลังสินค้า ท่าเทียบเรือ        เป็นเจ้าของ      58,872          269         59,141
  และส่วนปรับปรุง                                                             

  อาคารสำนักงานและส่วนปรับปรุง      เป็นเจ้าของ      2,977           261,154     264,131

  เครื่องจักรและอุปกรณ์              เป็นเจ้าของ      27,774          102,648     130,422

  เครื่องตกแต่งและเครื่องใช้สำนักงาน   เป็นเจ้าของ      4,462           77,771      82,233

  ยานพาหนะ                      เป็นเจ้าของ      8,755           4,492       13,247

  สินทรัพย์ระหว่างก่อสร้างและติดตั้ง     เป็นเจ้าของ      519             22,364      22,883

  รวมมูลค่าสุทธิ                                   473,093         470,892     943,985
  ----------------------------- -------------- --------------- ----------- -----------

2)  สินทรัพย์ไม่มีตัวตน

ณ วันที่ 31 ธันวาคม 2557 บริษัทฯ และบริษัทย่อย มีสินทรัพย์ไม่มีตัวตนโดยมีมูลค่าตามบัญชี
สุทธิจำนวน 1,167 ล้านบาท คิดเป็นร้อยละ 20.86 ของสินทรัพย์รวม
ประกอบด้วยรายการดังต่อไปนี้

  2.1) สิทธิแฟรนไชส์ จำนวน 667 ล้านบาท

  2.2) ซอฟแวร์คอมพิวเตอร์ จำนวน 14 ล้านบาท

  2.3) เครื่องหมายการค้า จำนวน 474 ล้านบาท

  2.4) อื่น ๆ จำนวน 12 ล้านบาท

3)  ค่าความนิยม

ณ วันที่ 31 ธันวาคม 2557 บริษัทฯ และบริษัทย่อย มีค่าความนิยมจำนวน 1,896 ล้านบาท

4)  สิทธิการเช่า

ณ วันที่ 31 ธันวาคม 2557 บริษัทฯ และบริษัทย่อย มีสิทธิการเช่าจำนวน 91 ล้านบาท

5)  นโยบายการลงทุนในบริษัทย่อยและบริษัทร่วม

บมจ.ทรัพย์ศรีไทย มีนโยบายการลงทุนในกิจการที่สามารถสร้างผลตอบแทนที่ดีในการลงทุน
และมีศักยภาพในการเติบโต ในการพิจารณาเพื่อตัดสินใจลงทุนในธุรกิจใด ๆ
บริษัทฯจะวิเคราะห์ความ เป็นไปได้ของโครงการ พิจารณาศักยภาพ และความเสี่ยงต่าง ๆ
ที่อาจเกิดขึ้น จากนั้นจึงนำเสนอต่อคณะกรรมการของบริษัทฯ เพื่อให้พิจารณาและให้คำแนะนำต่อไป

5. ข้อพิพาททางกฎหมาย

-   ไม่มี -

6. ข้อมูลทั่วไปและข้อมูลสำคัญอื่น

ข้อมูลบริษัท

บริษัท ทรัพย์ศรีไทย จำกัด (มหาชน)

ชื่อย่อ SST

เลขทะเบียนบริษัท 0107537002117

ประเภทธุรกิจ ให้บริการจัดเก็บเอกสาร/ทรัพย์สิน บริการให้เช่าและบริหารพื้นที่
เพื่อรองรับการจัดเก็บสินค้า รวมทั้งให้บริการรับบริหารจัดการสต๊อกสินค้า และกิจการ ท่าเทียบเรือ

ทุนจดทะเบียน 418,141,055.00 บาท

(สี่ร้อยสิบแปดล้านหนึ่งแสนสี่หมื่นหนึ่งพันห้าสิบห้าบาทถ้วน) ประกอบด้วยหุ้นสามัญ 418,141,055 หุ้น
(สี่ร้อยสิบแปดล้านหนึ่งแสนสี่หมื่นหนึ่งพันห้าสิบห้าหุ้น)

มูลค่าหุ้น หุ้นละ 1.00 (หนึ่งบาท)

ทุนที่ออกและชำระเต็มมูลค่า 282,527,203.00 บาท
(สองร้อยแปดสิบสองล้านห้าแสนสองหมื่นเจ็ดพันสองร้อยสามบาทถ้วน)

ที่ตั้งสำนักงานใหญ่ 2044/25-27 ถนนเพชรบุรีตัดใหม่ แขวงบางกะปิ เขตห้วยขวาง

กรุงเทพมหานคร 10310

โทรศัพท์ 02-314-0412, 02-314-3132, 02-318-5514-5

โทรสาร 02-318-3490-1

ที่ตั้งคลังสินค้า 1 71, 71/1-8 หมู่ 1 ซอยสุขสวัสดิ์ 49 ตำบลบางจาก อำเภอพระประแดง

จังหวัดสมุทรปราการ 10130

โทรศัพท์ 02-463-4280-9

โทรสาร 02-463-4287, 02-818-7847

ที่ตั้งคลังสินค้า 2 และ คลังเอกสาร 115 หมู่ 6 ซอยสุขสวัสดิ์ 76 ตำบลบางจาก
อำเภอพระประแดง

จังหวัดสมุทรปราการ 10130

โทรศัพท์ 02-463-0127, 02-464-1502-9

โทรสาร 02-817-5190

ที่ตั้งคลังสินค้า 3 และ คลังเอกสาร 115/7-9 หมู่ 6 ซอยสุขสวัสดิ์ 76 ตำบลบางจาก
อำเภอพระประแดง

จังหวัดสมุทรปราการ 10130

โทรศัพท์ 02-819-9322-3, 02-819-9372-7, 02-819-9397

โทรสาร 02-819-9378

เว็บไซต์ www.subsrithai.co.th และ www.subsrithai.com

ข้อมูลบริษัทย่อย

ธุรกิจคลังสินค้า

บริษัท เอส เอส ที คลังสินค้า จำกัด

เลขทะเบียนบริษัท 0105552067303

ประเภทธุรกิจ กิจการคลังสินค้า / ให้บริการรับฝากสินค้า

ทุนจดทะเบียน 5,000,000.00 บาท (ห้าล้านบาทถ้วน) ประกอบด้วยหุ้นสามัญ 50,000 หุ้น
(ห้าหมื่นหุ้น)

มูลค่าหุ้น หุ้นละ 100.00 (หนึ่งร้อยบาท)

ที่ตั้งสำนักงานใหญ่ 2044/25-27 ถนนเพชรบุรีตัดใหม่ แขวงบางกะปิ เขตห้วยขวาง
กรุงเทพมหานคร 10310

โทรศัพท์ 02-314-0412, 02-314-3132, 02-318-5514-5

โทรสาร 02-318-3490-1

ที่ตั้งคลังสินค้า 71/9 หมู่ 1 ซอยสุขสวัสดิ์ 49 ตำบลบางจาก อำเภอพระประแดง
จังหวัดสมุทรปราการ 10130

โทรศัพท์ 02-463-4280-9

โทรสาร 02-463-4287, 02-818-7847

ธุรกิจอาหาร และเครื่องดื่ม

บริษัท มัดแมน จำกัด

เลขทะเบียนบริษัท 0105549035749

ประเภทธุรกิจ ดำเนินธุรกิจในลักษณะ Holding Company

ด้านการลงทุน และการจัดการ

ทุนจดทะเบียน 843,923,000.00 บาท (แปดร้อยสี่สิบสามล้านเก้าแสนสองหมื่นสามพันบาทถ้วน)

มูลค่าหุ้น หุ้นละ 100.00 (หนึ่งร้อยบาท)

ที่ตั้งสำนักงาน 209/1 อาคารเค ทาวเวอร์ บี ชั้น 25 ถนนสุขุมวิท 21 (อโศก)

แขวงคลองเตยเหนือ เขตวัฒนา กรุงเทพมหานคร 10110

โทรศัพท์ 02-261-5370-75

โทรสาร 02-261-5360

บริษัท โกลเด้น โดนัท (ประเทศไทย) จำกัด

เลขทะเบียนบริษัท 0105548146423

ประเภทธุรกิจ ประกอบกิจการผลิตและจำหน่ายอาหารจานด่วน ขนมและอาหารต่างๆ ที่
อบแล้วทุกชนิด

ทุนจดทะเบียน 300,000,000.00 บาท (สามร้อยล้านบาทถ้วน)

มูลค่าหุ้น หุ้นละ 10.00 (สิบบาท)

ที่ตั้งสำนักงาน 209/1 อาคารเค ทาวเวอร์ บี ชั้น 25 ถนนสุขุมวิท 21 (อโศก)

แขวงคลองเตยเหนือ เขตวัฒนา กรุงเทพมหานคร 10110

โทรศัพท์ 02-261-5370-75

โทรสาร 02-261-5360

เว็บไซด์ www.dunkindonuts.co.th

บริษัท เอบีพี คาเฟ (ประเทศไทย) จำกัด

เลขทะเบียนบริษัท 0105548146776

ประเภทธุรกิจ ประกอบกิจการผลิตและจำหน่ายอาหารจานด่วน ขนม และอาหารต่างๆ
ที่อบแล้วทุกชนิด

ทุนจดทะเบียน 40,000,000.00 บาท (สี่สิบล้านบาทถ้วน)

มูลค่าหุ้น หุ้นละ 10.00 (สิบบาท)

ที่ตั้งสำนักงาน 209/1 อาคารเค ทาวเวอร์ บี ชั้น 25 ถนนสุขุมวิท 21 (อโศก)

แขวงคลองเตยเหนือ เขตวัฒนา กรุงเทพมหานคร 10110

โทรศัพท์ 02-261-5370-75

โทรสาร 02-261-5360

เว็บไซด์ www.aubonpainthailand.com

บริษัท โกลเด้น สกู๊ป จำกัด

เลขทะเบียนบริษัท 0105555079990

ประเภทธุรกิจ ประกอบกิจการผลิตนำเข้า และจำหน่ายไอศกรีม ขนมและอาหารชนิดต่างๆ

ทุนจดทะเบียน 5,000,000.00 บาท (ห้าล้านบาทถ้วน)

มูลค่าหุ้น หุ้นละ 10.00 (สิบบาท)

ที่ตั้งสำนักงาน 209/1 อาคารเคทาวเวอร์ บี ชั้น 25 ถนนสุขุมวิท 21 (อโศก)

แขวงคลองเตยเหนือ เขตวัฒนา กรุงเทพมหานคร 10110

โทรศัพท์ 02-261-5370-75

โทรสาร 02-261-5360

บริษัท เกรฮาวด์ คาเฟ่ จำกัด

เลขทะเบียนบริษัท 0105539130528

ประเภทธุรกิจ อาหารและเครื่องดื่ม

ทุนจดทะเบียน 10,784,300 บาท (สิบล้านเจ็ดแสนแปดหมื่นสี่พันสามร้อยบาทถ้วน)

มูลค่าหุ้น หุ้นละ 100.00 (หนึ่งร้อยบาท)

ที่ตั้งสำนักงาน 27 ซอยสุขุมวิท 53 ถนนสุขุมวิท

แขวงคลองเตยเหนือ เขตวัฒนา กรุงเทพมหานคร 10110

เว็ปไซด์ www.greyhound.co.th

บริษัท โกลเด้น กูร์เมต์ จำกัด

เลขทะเบียนบริษัท 0105557152325

ประเภทธุรกิจ ประกอบกิจการผลิตและนำเข้า จำหน่ายกาแฟ ขนม และอาหารต่างๆ ที่อบแล้ว
อาหารสำเร็จรูป เครื่องดื่ม

ทุนจดทะเบียน 1,000,000.00 บาท (หนึ่งล้านบาทถ้วน)

มูลค่าหุ้น หุ้นละ 10.00 (สิบบาท)

ที่ตั้งสำนักงาน 209/1 อาคารเค ทาวเวอร์ บี ชั้น 25 ถนนสุขุมวิท 21 (อโศก)

แขวงคลองเตยเหนือ เขตวัฒนา กรุงเทพมหานคร 10110

โทรศัพท์ 02-261-5370-75

โทรสาร 02-261-5360

ธุรกิจเสื้อผ้าสำเร็จรูป

บริษัท เกรฮาวด์ จำกัด

เลขทะเบียนบริษัท 0105523019789

ประเภทธุรกิจ ผลิตและจำหน่ายเสื้อผ้าสำเร็จรูป เครื่องหนัง

ทุนจดทะเบียน 96,990,000.00 บาท ( เก้าสิบหกล้านเก้าแสนเก้าหมื่นบาทถ้วน)

มูลค่าหุ้น หุ้นละ 100.00 (หนึ่งร้อยบาท)

ที่ตั้งสำนักงาน 27/1 ซอยสุขุมวิท 53 ถนนสุขุมวิท

แขวงคลองเตยเหนือ เขตวัฒนา กรุงเทพมหานคร 10110

เว็ปไซด์ www.greyhound.co.th

บุคคลอ้างอิงอื่นๆ

-   นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย ถนนรัชดาภิเษก

แขวงคลองเตย เขตคลองเตย กรุงเทพมหานคร 10110

โทรศัพท์ 02-229-2800

โทรสาร 02-359-1259

-   ผู้สอบบัญชี - นางสาวสุพรรณี ตริยานันทกุล ผู้สอบบัญชีรับอนุญาต เลขทะเบียน 4498

- นายศุภชัย ปัญญาวัฒโน ผู้สอบบัญชีรับอนุญาต เลขทะเบียน 3930

- นางสาวศิราภรณ์ เอื้ออนันต์กุล ผู้สอบบัญชีรับอนุญาต เลขทะเบียน 3844

บริษัท สำนักงาน อีวาย จำกัด

193/136-137 อาคารเลครัชดา ชั้น 33 ถนนรัชดาภิเษก แขวงคลองเตย เขตคลองเตย
กรุงเทพมหานคร 10110

โทรศัพท์ 02-264-0777

โทรสาร 02-264-0789

-   ผู้ตรวจสอบภายใน บริษัท สอบบัญชี ไอ วี แอล จำกัด

77 ซอยสุภาพงษ์ 1 แขวงหนองบอน เขตประเวศ กรุงเทพมหานคร 10250

โทรศัพท์ 02-748-2332-4

โทรสาร 02-748-2331